Un polițist local din Buzău, prins când fura o sticlă de vin la 2 litri.
Un poliţist local din Buzău, aflat în concediu de odihnă, a fost prins în timp ce ieşea dintr-un supermarket fără să plătească o sticlă de vin la 2 litri. Băutura era ascunsă în rucsac. IPJ Buzău a deschis un dosar penal pentru furt.
Polițistul local din Buzău a fost văzut de un agent de pază al supermarketului când a trecut printre casele de marcat fără să plătească o sticlă de vin la 2 litri, scrie stiridebuzau.ro.Incidentul a avut loc miercuri, iar valoarea produsului furat este de 32,99 lei. Bărbatul a spus că a uitat că avea sticla cu vin."Poliția Buzău a fost sesizată de agentul de securitate al unui supermarket din municipiul Buzău că o persoană a trecut de casele de marcat cu un produs în valoare de 32.99 lei fără a-l plăti. În cauză s-a deschis dosar penal pentru furt", a transmis IPJ Buzău.Conducerea Poliției Locale Buzău a precizat că a deschis o anchetă, iar cel mai probabil polițistul local va fi concediat.